Կարելի էր ակնկալել տարածաշրջանի երկրների եւ Ռուսաստանի գրեթե ակնթարթային արձագանքը եւ ԱՄՆ քաղաքականությունը տարբեր ձեւաչափերով քննարկելու նրանց ցանկությունը: Հոկտեմբերի 27-ին Ստամբուլում շտապ կարգով անցկացվեց Ռուսաստանի, Թուրքիայի, Գերմանիայի եւ Ֆրանսիայի ղեկավարների գագաթաժողովը: Եվ, չնայած բանակցությունների հիմնական թեման Սիրիայում տիրող իրավիճակն էր, նշված երկրները հավաքվել էին առանց ԱՄՆ ներկայացուցչի: Ավելին` սիրիական կարգավորումից բացի, նախագահները քննարկել են նաեւ միջին եւ փոքր հեռահարության հրթիռների կրճատման պայմանագրից ԱՄՆ-ի հնարավոր դուրս գալու մասին որոշումը: Այսպիսի ձեւաչափով հանդիպում տեղի է ունենում առաջին անգամ, եւ այս գագաթաժողովի շարժառիթները բավական պարզ են: Բոլորին հուզում են ԱՄՆ քաղաքականության նոր միտումները: Այդ պայմանագրից դուրս գալու եւ Հարավային Կովկասի երկրներին` նախեւառաջ Հայաստանին զենք վաճառելու` այս երկրի մտադրությունները չափազանց լուրջ են երեւում: Քչերն են պատրաստ ԱՄՆ-ի քաղաքականության նման շրջադարձերին: